Okutambuza Olumbe. (Ebigendelerwa Byo Kwabya Olumbe; Omukolo Ogw'okwabya Olumbe.)
Buli lumbe nga terunnaba kwabizibwa lwanjulibwe n'okukakasibwa Olukiiko Lw'Akasolya nga luyisibwa mu mitendera gyegimu okuva ku Lukiiko lw'Olunyiriri , Olw'Omutuba no lw'Essiga nga lutambuzibwa omukulu w'Oluggya, era ng'alina ebiwandiiko ebiraga nga bwe lwayisibwa mu mitendera egyo wagulu.
Ebigendelerwa Byo kwabya Olumbe;
Okutambuza olumbe nga kuwedde bamulekwa bonna bakomawo ne bateekateeka okwabya olumbe. Bajajja baffe abaatusooka okubeerawo wano mu Buganda baakiraba nga kyansonga . Kituufu era nga kisaanira okukaabirako , okukungubagirako n'okuyamba mu ngeri zonna bannabwe ababa bafiiridwdwa.
Ate era baakiraba nga kisaanira okussawo ekkomo ku kungubaga okwo,era ekyo kye bayita okwabya olumbe.Noolwekyo okwabya olumbe kitegeeza okumala oba okukomya okukungubagira oyo aba afudde. Bwe kityo omukolo gw'okwabya olumbe gulina ebigendererwa bino.
- Okumalawo era n'okukomya okukungubaga okwolwatu.
- Okutongoza omusika oyo aba azze mu bigere by'omugenzi asobole okutandika okutwala obuvunaanyizibwa n'okuddukanya emirimu egibadde egy'omugenzi.
- Omusika alina okumanyisibwa abo bonna baalinako obuvunaanyizibwa, noolwekyo mu mikolo gy'okwabya olumbe era mubeeramu okweyanjula n'okumanyagana.
OMUKOLO OGW'OKWABYA OLUMBE.
Mu wiiki y'okwabizaamu olumbe ensiisira zizimbibwa era abooluganda ababeera n'abaana abookwalula bateekateeka
embaga ey'okubaalula ng'ebulayo olunaku balyoke bayingirire omukolo gw'olumbe era gusulwamu eggulolimu
ng'enkeera kwabya lumbe.Omukulu w'Oluggya oba ow'olumbe atwala abasika n'abanjula embuga mu kitundu, n'okutegeeza ng'olumbe lw'omusajjawe bwe lugenda okwaba. Eggulo limu , abantu ababa bazze n'abooluganda bamanyagana ,beeyanjulagana nga n'enteekateeka z'omukolo bwe zigenda mu maaso ng'okufumba,okukuba eqqoma, okuyimba okunywa, n'abakulu okwogerako eri abaana n'abazzukulu, ekiro kyonna.
- Omukulu w'oluggya anaayitanga olukiiko lwa baamulekwa ekiro ekyo.
- Omubaka wa Walusimbi mu lumbe olwo,anaatuzanga olukiiko lwe mu lumbe nga tebanassaako musika.
lug_Latn lug_Latn kin_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn